CELEX: 62007CO0525
Language: fi
Date: 2008-11-28
Title: Yhteisöjen tuomioistuimen määräys (viides jaosto) 28 päivänä marraskuuta 2008.#Philippe Combescot vastaan Euroopan yhteisöjen komissio.#Muutoksenhaku - Henkilöstö - Urakehitystä koskeva kertomus - Avustamisvelvollisuus - Henkinen ahdistelu - Vahingonkorvaus - Valitus, jonka tutkittavaksi ottamisen edellytykset osittain selvästi puuttuvat ja joka on osittain selvästi perusteeton.#Asia C-525/07 P.

YHTEISÖJEN TUOMIOISTUIMEN MÄÄRÄYS (viides jaosto) 
      28 päivänä marraskuuta 2008
      Asia C-525/07 P
      Philippe Combescot
      vastaan
      Euroopan yhteisöjen komissio
      Muutoksenhaku – Virkamiehet – Urakehitystä koskeva kertomus – Avustamisvelvollisuus – Henkinen ahdistelu – Vahingonkorvaus – Valitus, jonka tutkittavaksi ottamisen edellytykset osittain selvästi puuttuvat ja joka on osittain selvästi perusteeton
      Aihe: Valitus, jossa vaaditaan ensimmäisen oikeusasteen tuomioistuimen (toinen jaosto) asiassa T-249/04, Combescot v. komissio,
         12.9.2007 antaman sen tuomion kumoamista, jolla ensimmäisen oikeusasteen tuomioistuin hylkäsi vaatimuksen, jonka kohteena
         oli yhtäältä kantajan esimiesten menettelyjen lainvastaisuuden tunnustaminen, avustamista koskevan kantajan oikeuden tunnustaminen
         ja ajanjaksolle 1.7.2001–31.12.2002 laaditun kantajan urakehitystä koskevan kertomuksen kumoaminen ja toisaalta korvauksen
         maksaminen kantajalle väitetysti aiheutuneista vahingoista.
      
      Ratkaisu Valitus hylätään. Combescot velvoitetaan korvaamaan oikeudenkäyntikulut.
      
      Tiivistelmä
      1.        Muutoksenhaku – Valitusperusteet – Tutkittavaksi ottaminen
      (EY 225 artikla; yhteisöjen tuomioistuimen perussäännön 58 artiklan ensimmäinen kohta; yhteisöjen tuomioistuimen työjärjestyksen
            112 artiklan 1 kohdan c alakohta)
      2.        Muutoksenhaku – Valitusperusteet – Tosiseikkojen virheellinen arviointi – Tutkimatta jättäminen – Yhteisöjen tuomioistuimen
            harjoittaman valvonnan piiriin ei kuulu selvitysaineiston arviointi, paitsi jos se on otettu huomioon vääristyneellä tavalla
            
      (EY 225 artikla; yhteisöjen tuomioistuimen perussäännön 58 artikla)
      3.        Muutoksenhaku – Valitusperusteet – Yhteisöjen ensimmäisen oikeusasteen tuomioistuimessa esitettyjen perusteiden ja perustelujen
            pelkkä toistaminen – Tutkimatta jättäminen
      (EY 225 artikla; yhteisöjen tuomioistuimen perussäännön 58 artiklan ensimmäinen kohta; yhteisöjen tuomioistuimen työjärjestyksen
            112 artiklan 1 kohdan c alakohta)
      4.        Muutoksenhaku – Valitusperusteet – Riittämättömät tai ristiriitaiset perustelut
      (EY 225 artikla; yhteisöjen tuomioistuimen perussäännön 58 artikla)